
NUNTA ÎN SCHELIN 


PÂNĂ PE LA 1830 


7 după ce dênsa îți spune că: «29 de ani 
SE. | sunt de când mi-a murit bărbatu, 23 


d i f AEN X o’ i . 

ARNE [N > ui l de ani am trăit cu dênsu, şi de 23 or 
hadi ulte mai ştie mama din cele | | a 
REINEN E E M i 24 de ani eram când mam măritat, 
CRIPAN NE trecute, şi când ii dai pas c , i i 
SUN VD A n a j căci pe atunci, spune densa mai departe, 
azi RRD la vorbă începe să-ţi spună 


dea a > pe atunci nu se mărita fetele aşa de 
cu tâlc şi ca din carte, şi-ţi 


povesteşte de oameni cari adi nu mai 
sunt şi de obiceiuri cari adi s'au per- 
dut, şi-ţi vorbeşte de vremurile cari au 
trecut şi cari nu se mai întorc. ŞI are 
dreptate să ştie multe, pentrucă multe 
a vă&dut, şi a v&dut multe pentru-că a 
avut vreme să le vadă şi vreme de- 
stulă e în trei sferturi de veac prin 


tinere ca acuma, de aceea şi vedeai 
atunci pe la horă, când se făcea, tot 
fete în putere, înalte şi voinice. — Şi din 
muerile cu care am fetit mai trăesc şi 
astădi cum e Rogozoae, Palecăsoae (fată 
de meşter băgat în ţehi), Vuţa Ghior- 
ghioae; alelalte au murit unele mai de 
mult altele mai de curend cum e fpica 


care a trecut. Butoesii, Chiva lu Lingură, Stana lu 


Dacă însă "ţi vine oare-cum în gând 
să o 'ntrebi «de câţi ani e», nici de- 


Guţoică şi Munteana. — Şi se făcea pe 
atunci ca şi acum joc la noi pe Tocile 


cum nu-ţi r&spunde d'adreptul, nici de- în «Pajiştea a Mare», pe Cacova se 
cum nu îţi spune că e trecută de 75 făcea lângă «Şargu» şi pe Coastă la 
de ani, ci te lasă să-i socoteşti singur, «Crucea  Moşicoiului», şi la joc venia 


1) Românii brașoveni numesc «Cetate» numai centrul Braşovului, adecă partea împresurată şi întărită cu zi- 
duri şi turnuri. Preurbiul (cum se dice pe acolo) Braşovului, adecă partea din sus, poartă numirea generală de «Şcheiii». 
In Şcheiii se află Gimnasiul cel mare gr. or. român, cu opt clase, școala comercială cu trei clase, şcoala reală cu pa- 
tru clase precum și clasele primare în număr de cinci, toate concentrate în măreţul edificii ce se înalță falnic din spre 
nord în faţa zidurilor «Cetăţii» în locul numit «Groaveri>. Ceva mai sus de Groaveri e «Prundu» adevărata piaţă a 
Şcheiului și în Prund, mai la o parte, spre miagă-di se înalți vechia biserică «Sf. Nicolae». Din Prund drept în sus 
şi cam spre apus se începe o vale care se întinde până departe în sus, până la «Ţipu Oabănului», şi care cu deose- 
bire în partea, de sus e destul de îngustă și mărginită cu dealuri mai mult neîntrerupte, înalte şi prăpăstioase. Acea 
vale pe o întindere de peste o jumătate de cias cu picioru din Prund e acoperită cu case dese și poartă numele de 
«ocile». TocileniY începând dela «Crucea Căpitanului» — atât de departe de Prund precât e acesta de Groaveri — 
merg cu toţii la biserica de pe Tocile: «Sf. Treime» — Tocilele despre miază-noapte sunt despărțite printr'o spinare 
de deal destul de mare numită «Coasta Prundului», sunt despărțite, dic, de «Cacova» o altă vale, însă nici pe jumč- 
tate atât de întinsă şi de asemenea acoperită de case cari sunt înșiruite, astfel încât formează două ulițe una jos d'a- 


lungul văii și alta mai sus la dreapta el pe coastele din fața soarelui. Numai cel ce locuesc pe fundul văii o duc 


bine în ce privește apa. — Spre sud de Crucea Cipitanului, de Prund şi de Groaveri se întinde în clină așa numita 


«Coastă» și <Costiţă». 


ca şi acuma fete şi neveste), şi fe- 
„ciori 2) şi oameni însuraţi de juca şi 
“lume multă de se uita. La orce joc se 
— „făcea, fete venia de obiceii numai de 
o prin partea şi din apropierea locului 
„unde se făcea, iară oameni şi neveste, 
și mai ales feciori venia de prin toate 
ile, de prin «Malu Ciurcului» de pe 
a adâncă», de pe «Podu lu Grid», 
le rin «Malu lu Orghidan», de pe la 
«Podu Creţului», de prin «Capu Satu- 
- Jub, de pe «Valea Oului», de pe «Va- 
„lea Teii», de prin TIAS de pe la 
-<Țipu Cătanit», de pe <Goriţă», şi de 
„prin «Ciocrac», în sfârşit de prin toate 
părţile până şi de prin «Braşovechiti» 
şi de prin «Curmătură», (3) însă de tot 
rar şi mai mult de se uita. La joc fe- 
ciorii se intelnia şi juca cu fetele şi 
de multe ori pentru ele jocu era cu 
noroc. 

Mai înainte vreme fecioru tot se mai 
“ducea la fată în casă, înainte de a o 
„cere, de s'ar fi dus măcar vr'o jumě- 
“tate de an de qile, de se cunoştea. bine 

cu fata, şi dacă nu «i se părea» nu se 
„mai ducea, iar dacă fata îi plăcea şi 


1) Nevastă, pl. neveste se dice la femeile tinere; 

` muere, mueri se dice la cele mai bătrâne, sau când se 

ia colectiv: mueri în oposiţiune cu oameni; feme nu e 
de loc întrebuințat la clasa de rând. 

2) Fecior, pl. feciori e singurul cuvînt întrebuințat 
cu înțelesul de: tînăr, june. Cuvintul «June» și cu deo- 
sebire în plural «Junii» și-a câştigat însemnarea sa cu 
totul deosebită ; cu altă ocasiune voi vorbi de Juni și 
despre petrecerile lor. 


3) Am credut cu cale a da atâtea numiri de locali- 
tăți, pencru-ca să se vadă că ele aŭ esistat şi esistă ca 
numiri româneşti. De altfel și în Braşov începe lumea 
“să întrebuințeze numiri streine; în loc de <Zizin»> dice 
Zâjzon ; în loc de «< Postovar» dice Schuler (citește 
Şuler) şi adeseori chiar schimbându-i numele numesc 
«Kapellenberg» acea măreață <Tâmpa», care se înalță 
ca o creastă dispre sudul «Cetăţii». Apoi dela lumea 
mal de ceva din Brașov se deprind cu acele numiri și 
«Boerii din Ţară». Şi lui Neica Niţă şi Neica Trică şi 
Neica Văsii li se face rușine d'a le mai dice pe româ- 
nește, şi încep şi ei să le dică ca <Domnit», pentru-că 

 Domnii trebue să ştie cum e bine. 

«era dela D-deu», o lua. El trimitea 
la fată voatre (1) să-l votrească. — Unii 
feciori, prea puţintei, făcea cum se face 
astă-di: după ce punea ochii pe vr'o 
fată, de care credea fie-care, că e de 
nasul lui şi că i-ar fi potrivită de ne- 
vastă, trimitea de-adreptul voatre, fără 
să fi călcat mai întâi ei peste pragu 
casei fetii. 

Voatrele mergea la părinţii fetii, lua 
lucrurile de pe departe şi din vorbă în 
vorbă ajungea să vorbească despre că- 
sătorii; şi pomenia de fecior, că i-ar 
fi vremea să se însoare, că ar fi bine 


să i se găsească o fată bună, că şi el 


e fecior bun, şi că ar fi o bună potri- 
veală dacă părinţii fetii ar voi să-l aibă 
de ginere. Cam aşa vorbiră, D-deă să 
le ierte, Foltoae şi Dobreasa a bătrână, 
care mě votriră pe mine; mi-aduc a- 
minte cât de bune de gură era. 

De obicei părinţii fetii ruga pe voa- 
tre să le dea r&gaz «să se mai gân- 
dească» şi nici odată nu se făcea lu- 
crurile de odată. Şi când părinţii nu 
voia să-şi dea fata după feciorul care 
o cerea, nici odată nu-i spunea da 
dreptu că nu i-o dă, ci găsia modru 
da amâna iucrurile: ba că fata. e prea 
tin€ră, ba că nu e gata din zestre or 
din haine, ba că nu au de gând s'o 
mărite în acel an pentru cutare şi cu- 
tare pricină şi altele, şi totdeauna a- 
dăuga: să mai aştepte şi «de va fi 
dela D)-deă, se va face». | 

Nu tot aşa se 'ntempla când fetii şi 
părinţilor fetii le plăcea, fecioru. Ei a- 
tunci după ce se mai gândia şi din noŭ 
venia voatrele şi din nou le spunea «să 
facem, dacă e dat dela D-dei să fa- 
cem», din vorbă în vorbă începea să 


1) Voatră, voatre, a votri, votrire, în loc de peţitoare 
a peţi, care abia agi e cunoscut aproape numai în: <a 
merge în pețite». 

spună din gură: voatrele ce avere are 
fecioru; părinţii fetii ce zestre are a- 
ceasta. De zestre fetii se da: bani, 
haine, moşii, vite şi altele. Foae de 
zestre pe atunci nu se prea făcea şi 
dacă se făcea, se făcea iacă numai aşa 
pe câte un petec de hârtie. Când am 
umblat prin lăcriţa mesii am dat peste 
o foae de zestre, e mai din coace, şi 
poate că e la vre una din tete. lacătă-o: 


«Foae de zestre, 


roo de Nemţeşti() şi o găleată de 
grâu, roche de mătase, sucnă de mă- 
tase, 2 surţuri de mătase, scurteică de 
mătase, zăbun de mătase, 2 laibere de 
mătase, scurteică de prizil, 2 sucne de 
stambă, 3 surţuri de carton, 3 laib&re 
de barşon, 10 ii, 5 din ele de ăle bune, 
2 părechi de cercei, 2 inele de argint, 
9 şire de ghzsoare, straiă, 2 perini, 
ladă, 2 ştergare, o păreche de papuci, 
cisme, 2 şervete, pinzătură, androace». 

Dacă părinţii fetii se 'nvoia cu voa- 
trele, care vorbia în numele feciorului 
şi al părinţilor lui, dacă se 'nvoia a- 
decă şi din zestre, r&mânea «să meargă 
la vedere», într'o sară pe care o hotăra 
fecioru în înţelegere cu părinţii fetii. 
Fecioru mergea cu voatrele şi cu vr'un 
vecin sati rudă ceva; şi la mireasă mai 
găsia pe câte cine-va afară d'ai casii 
fie rudă, fie vecin. După ce intra în 
casă şi era poftiţi să şedă, venia şi 
mireasa şi da bună sara şi săruta mâna 
streinilor, până şi ginerelui, apoi după 
ce mai sta de vorbă, de obiceiii aducea 
ceva cinste la oaspeţi. Mireasa, or-cine 
ce ar fi întrebat-o, trebuia să r&spundă 
şi trebuia să se arete deşteaptă şi ru- 


1) <Nemţăscu» se socotia cu 40 de cruceri adecă cam 
un leii. Nemţeștii sunt aproape și adi atât de înrădăci- 
naţi încât, cu deosebire bătrânii, în socoteala lor totdea- 
una prefac florinii în nemţeşti, — florinu cam 2 13 nem- 
țeşti, — nu pot socoti pe florini. 


ÎI E DEN N ERIN a ot a pa re ia ca ii 


şinoasă. — După o vreme oare-care fe- 


cioru eşia afară şi cu voatrele, care îl 
intreba dacă îi place fata, şi de-i plă- 
cea le spunea să facă, iar de nu, «rE&- 
mânea într'o nimica». 

După «fostu la vedere» urma logodna: 
la unii mai curind, la alții mai. târdiil. 
Soacra mică avea grijă să se pregă- 
tească de logodnă şi să fie cu toate în 
bună rânduială. In diua de logodnă, 
prin amurgul sării, venia «plocoanele» 
dela ginere, trimise la soacra mică prin 


mueri, două or trei neamuri de ale gi- 


nerelui. Ca plocon se aducea: carne 
de porc, unu or doi purcei «jumuliţi», 
dou& ploşti de vin şi doi colaci. Soacra 
mică cinstia la muerile care aducea plo- 
coanele cu câte un zlot la trei inse, 
saŭ cu câte şase băncuţe(i), câte un 
pahar de vin din ploști, şi le tăia câte 
o tîr de colac. — Mai apoi cei tineri 
trebuia să meargă la popa, saŭ dacă 
nu, venia popa acasă la mireasă de-i 
logodia. Popa întreba pe fie-care, că 
cu voea lor e, nu sunt siliţi de nimeni: 
Ginerile spunea din vorba a dintâi: «cu 
voea mea»; mireasa nu prea spunea 
din vorba a dintâi, apoi tot spunea 
şi ea: «cu voea mea»; nu putea să 
dică tocmai atunci, că nu e cu voea 
ei. Dacă dicea că nu e cu vocea lor, 
nu-i logodia, rămânea nelogodiţi. După 
ce răspundea, că e cu voea lor, popa 
scotea inelu miresi şi ginerelui din de- 
gete, le punea pe un taler, le «cetia din 
cărți», ginerelui îi băga în deget inelu 
miresii şi miresii inelu ginerelui şi dicea 
«Cu voea lor la amendoi se împreu- 
nează fiul cutare cu fiica cutare». — 
Inelele la bărbaţi era de aramă or de 
plumb cu scaun; cu cât era mai mari 


1) Un zlot saŭ un zlot bun = un florin; un- zlot 
rău — un nemţăsc; băncuța e a ecea parte dintr'un 
zlot bun, cam 25 de bani. 

cu atât era mai de preţ; fetele purta 
inele cu câte trei lumini. 

Ceva mai târdiă după logodire, adecă 
pe la nouă sau dece sara venia logodna 
adecă masa, pe care o da soacra mică. 

“Lua parte la ea cei poftiţi din partea 

“socrilor mari şi mici, de aceea era vorba 
„ete duci la logodnă?» or «te-a chemat 
„la logodnă?» — Lăutarii aştepta pe 


zi oaspeţi la pragul porţii şi când vedea 


că vine câte un poftit începea să dică 
marşu, şi când era nor şi întunerec pe 
- învitaţi îi cunoştea după lămpaşele or 
felinarele cu care venia; uneori se şi 
“înşela, de dicea la trecători. 
In casă mesele era puse de mai 
nainte şi cei ce venia începea să se 
< agede la masă; cei ce venia mai târ- 
di trebuia să şeadă mai în coada mesii, 
dacă nu cum-va se 'ntempla să fie vr'un 
om mai de seamă. La unele logodne 
lua parte şi popa şi locul lui era tot- 
deauna în fruntea mesii. — După ce 
vedea, că cei -poftiţi s'ai cam adunat, 
începea să se aducă bucate la masă. 
Dacă soacra mică voia să o ajungă 
mai puţin, făcea logodna cu fertură şi 
pâne şi la urmă colac, iară dacă îi da 
mâna să cheltuească mai mult şi voia 
să facă logodna mai mare, o făcea cu 
friptură şi lapte acru şi la urmă colac; — 
nici odată însă logodna nu era mai mare 


decât nunta; — şervet, cuţit, furculiţă 
și lingură, de era fertură, îşi aducea 
fie-care învitat. — De b&ut se aducea 


la masă rachii sai vin, după darea de 
mână a soacrei mici. 
Cât ţinea masa lăutarii împărţiţi în 


„toate casele, () în care era aşezate 


1) Românii din Şcheiii nu cunosc decât cuvîntul 
«casă», pentru a designa atât întregul edificii, d. e. 
` «Casa noastră», «Maï sus de casa noastră» etc., cât și 

| “în genere odăile saii camerile din care constă. Sunt prea 

puţintele casele cu o singură încăpere; maf multe sunt 


cu două încăperi, în regulă generală cu trei și unele 


v 


~ chiar patru. In acest caz apoi diferitele încăperi își aŭ 


mese, dicea într'una cântece de masă. 
Mese erai başca pentru oameni, başca 
pentru mueri şi başca pentru feciori; 
pe feciori de obicei îi punea mai la o 
parte prin câte o casă or căscioară mai 
dosnică. Şi când la soacra mică nu era 
destul loc, punea şi la câte un vecin. — 
Uneori se făcea logodna fără lăutari, 
dar a doua di dicea lumea că a făcut 
pomană. 
„Cât ţinea masa ginerile ajuta şi el la 
muerile care ducea pe masă, iară mi- 
reasa sta ascunsă în cămară, or în piv- 
niţă; de obiceiă însă acolo de unde se 
ducea pe masă, şi trebuia să fie cu bă- 
gare de seamă ca să nu se mânjească 
pe haine. 

Când era pe la sfârşitu mesii, gine- 


rile mergea de şedea la masă cu ceilalti 


feciori, şi i se aducea o sticlă or două 
de vin, de închina cu ei. Apoi venia 
mireasa şi pe o tavă îi aducea flori, o 
garoafă. Ginerile lua florile şi dăruia pe 
mireasă după cum îi da mâna şi avea 
plăcere; dup'aceea mireasa lua şi da 
flori şi la ceilalţi feciori. 

După ce se isprăvia cu masa, se ri- 
dica mesele şi se scotea afară şi se 
incepea jocu; mai întâiti de toate se 
cânta hora, «hora miresii». Din lume 
după un joc dou€ începea să plece pe 


numirea, lor proprie și adecă: Casa despre uliţă (a) e 
cea mai mare, de aceea și poartă numele de «Casa a 
mare». De regulă nu e locuită, ci e ținută curată şi pen- 
|] tru mosafiri; sub ea de 
obiceiii e pivniță. Alături 

e «tinda» (b) cu intrarea 
__| din curte. In fruntea tin- 


a L b Ț c i 
dii e vatra și FREE și cu firidele la cămin; fumul dela 
focul din vatră iese prin un urloiii larg. A treia încăpere 
la care se intră tot prin tindă e «<căscioara» (c), la care 
se adaugă uneori o a patra încăpere «cămara» (d). In că- 
mară nu se face foc, pentru-că de obiceii nu e cuptor; 
iară, dela cuptoarele din casa a mare și din cășcioari fu- 
mul iese prin niște «ornețe» scoase prin pod — tot în 
urloiul de de asupra vetrii din tindă. Toate încăperile 
sunt puse în rând și nu aŭ decât o singură intrare: din 


curte prin tindă. 

acasă ; alţii sta până la sfârşit când nu 
mai avea cine să joace. 

Plocoanele aduse dela ginere le frigea 
şi le punea la socri mari «al doilea 
masă». 

A doua di după logodnă mireasa 
spăla vasele. 

In toate duminecile de după logodnă 
până la nuntă, ginerele mergea la mi- 
reasă cu plocoane: câte un colac, bom- 
oange din boltă, jimble, câte vr'o două 
mere, câte vr'o dou& pere. Mireasa iară 
il cinstia : făcea vr'o două uscăţele, vr'o 
dou periniţe, scovărdi, clătite or plă- 
cinte. 

După logodnă venia «strigările în 
biserică», de trei ori în trei serbători 
una după alta. După sfârşitu slujbei 
popa eşia în uşea din dreapta a alta- 
rului şi spunea că «cutare fecior vrea 
să, se căsătorească cu cutare fată»; «dacă 
'cine-va are vro pricină să se arate», 
adecă vrea să dică, că să se arate dacă 
ginerile era încurcat cu altă fată. 

Când era aproape să facă nunta, se 
da zestrea. Ginerile mergea cu neamuri 
de-ale lui: surori, cumnate, fraţi, la 
soacra mică, care le făcea masă, le fă- 
cea cinste şi chiema şi pe voatre atunci 
la cinste. Ginerile, dacă vrea, lua din 
zestre şi cinstia miresii cât avea plăcere : 
un zlot, doi, trei; zestre se da câte 
100, 150, 200 de nemţeşti. 

Pentru nuntă ginerile işi punea che- 
mători, dacă era din neamuri or din 
pretini. Dacă mireasa avea vrun neam, 
îi spunea să-l pună şi pe acela din parte-i 
şi atunci ginerile nu punea decât unu. 

Chemătorii şi ginerile, călări (la cai 
plătia ginerile), mergea câte odată toţi trei 
impreună, or se renduia de mergea câte 
unu; de obiceiă însă ginerile mergea 
impreună cu un chemător. Pe atunci 
se chema la nuntă de Vineri, înainte 
de dumineca nunţii, începând de pe la 


două după amiadi şi până sara: da cu 
pleasna în poartă, în strașina porţii, în 
stobor (uluci), or în ce era, de eşia 
cine-va din casă: om, muere, fecior or 
fată, îi da să închine din plosca ce o 
ducea fie-care chemător cu el, imbia să 
închine mai bine, şi după ce mai în- 
china dicea chemătoul: «Se cunună cu- 
tare cu cutare; sati rugat socrii mari 
şi mici şi jupânu nunu şi cu tinerii de- 
preună, să faceţi dragoste să poftiţi şi 
D-voastră». — De era numai vrun bă- 
iat acasă, îi spunea lui: «spune-i dră- 
gut, că sunt poftiți la nuntă». — Fetele 
şi băeţii nu primia să bea din ploscă. — 
De nu era nimeni acasă, lăsa vorbă la 
vecini. 

Vineri sara şi toată noaptea despre 
Sâmbătă, soacra mică şi ajutoarele a- 
vea de lucru cu frămentatu pânei şi al 
colacilor pe care îi cocea pentru nuntă. 

Sâmbătă sara ginerile mergea la mi- 
reasă cu punga cu lăutari; aşa se dicea 


„că «duce punga». El ducea miresii gim- 


bir) şi oglindă, iară socrilor risme. 
Gimbirul şi oglinda le ducea chiar gi- 
nerile : alea era ale lui; iară cismele le 
ducea chemătorii, fite-şi care câte o pă- 
reche. Se punea cu ele la masă, şi după 
ce se punea la masă, când venia mi- 
reasa de-i da flori ginerelui şi maramă 
pe tavă, atunci ginerile îi da ploconu 
ce-l ducea. Mireasa da flori şi maramă 
şi la chemători, şi ei iară îi da ploconu 
ce ducea. Dacă ginerile n'avea socri, 
aducea numai miresii cisme. — Dup'a- 
ceea punea la masă; aducea bucate şi 


1) Gimbirul e cârpa cam măricică, cu care se leagă 
femeile la cap; câmpul e negru-vânăt, cu puișori roșii 
cu câte o coaje în formă de secere de coloare galbenă; 
marginile sunt cu flori mai mari, roșii brăsdate de gal- 
bën. Il poartă femeile din Braşov şi din satele dinprejur: 
Săcele, Bran, etc. până și cele din Vlădeni. Când pune 
miresii gimbirul în cap se dice că co 'nvălește». Com- 
pară espresiile: «ți-af vEdut gimbiru in cap», cte-al vEdut 
învălită> şi altele. 

b&utură : fertură (i) de orez or de fidea, 
or sarmale; vin or rachiti. Apoi se scula 
dela masă, stringea mesele şi ncepea 
jocul, care ţinea până pe la 12, I Şi 2 
noaptea, şi la. joc se aduna şi fete din 
vecini, cari era mai pe aproape, or din 
neamuri. 

Duminecă dimineaţa iară chema la 
nuntă, dar ginerile nu mai mergea, mer- 
gea numai chemătorii. 

Lăutarii duminecă dimineaţa pe la 
ciasurile nou€ venia întâi la ginere de 
il zoria, aşa se dicea că «îl zoreşte» : 
cânta marșuri sai şi de joc, dar nu 
prea avea vreme de jucat, că avea lu- 
cru: muerile cu gătitu bucatelor, cu tă- 
iatu cărnii pentru friptură şi cu făcutu a 
tot ce trebuia, iar ginerile cu căratu 
meselor şi scaunelor, cu adusu vinului 
(singur îşi aducea butoiu), a farfuriilor 
şi altele. 

Dela ginere lăutarii mergea la mi- 
reasă. Acolo începea jocu de după «e- 
şitu din biserică». De jucat juca in 
curte, se dicea că «joacă în curte la 
mireasă», şi juca in curte chiar şi când 
vremea era urîtă, de ar fi jucat măcar 
un joc două, cu corturile (umbrelele). 
Când ploua la jucatu în curte, se dicea 
că mireasa a mâncat din oală. La Joc 
eşia şi fete: dacă avea mireasa soră 
fată mare, o scotea şi pe aceea; apoi 
neveste şi 
bărbaţi. Ginerile lipsia, dar era alți 
feciori şi chemătorii. Aceştia chema ce 


venia din vecine şi rude : 


chema, da pe la mireasă, se da Jos de 
pe cai, juca un joc dout, şi iară se 
ducea de mai chema, până ce isprăvia; 
de isprăvia mai iute, juca mai mult. — 
In curte nu se juca decât hora şi breaza. 


1) Supa saŭ după nemțește «zupa» nu ferbe de loc 
la vetrele Românilor din Şcheiii; ei o numesc fertură ; 
dacă fertura e <ingroșată» cu făină şi cu oţet, se chiamă 
«zamă acră»; zamă acră e şi fertura de mel cu borş și 
cu tarhon. 


Ginerile trebuia să-şi isprăvească toate 
ale lui până pe la 11 de dimineaţă. 
Dup'aceea se gătia şi cam cătră clasu- 
rile 12 mergea cu trei patru oameni, 
uneori şi mueri, mergea la nunu, unde 
mai găsia oameni şi mueri; chip mueri 
totdeauna trebuia să fie ca să meargă 
cu nuna. Cu toţii apoi mergea la mi- 
reasă. Chiar dacă se 'ntempla să joace, 
când se audia că «vin», se spărgea jocu, 
mireasa cu parte din mueri intra în 
casă, iară lăutarii eşind la poartă, dicea 
marşu nunului. Intra cu toţii în curte; 
nuna cu muerile, care venise cu ea, in- 
tra în casă; nunu cu ginerile şi cu oa- 
menii sta în curte. Nuna ducea miresii 
o bucată de licof (turtă dulce), mireasa 
il lua, îl băga în sîn şi a doua di îl 
mânca cu ginerile. Mireasa săruta mâna 
nunii, când aceasta îi punea procovul 
în cap. Procovu îl cumpera naşa adecă 
nuna, de se 'nvoia să-l cumpere, or 
de nu, căpăta dela cine avea câte o 
materie necusută, şi atunci trebuia să o 
dea îndărăt. Când îl cumpera naşa, 
procovul rămânea miresii, care îşi făcea 
din el sucnă, de era mai mare; de era 
stofa mai mică, îşi făcea surţ. Materia 
cum era, se lua dela un capct, şi se 
indoia în lung şi se cosea pe muche 
aşa că procovul avea forma unei glugi 
şi când îl punea în cap, partea lungă 
venia pe spate. Mireasa cu procovu în 
cap mergea la biserică; ea nu vedea 
decât Jos; nu vedea pe unde merge, 
ci o scotea şi O ducea naşa de mână. 
Când mergea la biserică mergea mai 
intâiă oamenii: nunu cu ginerile depre- 
ună, apoi oamenii; după denşii neve- 
stele: nuna şi mireasa depreună, apoi 
nevestele după ele. 

Ginerele se 'mbrăca cu ilic şi peste 
el cu zăbunel, iar de era iarnă şi avea 
ghebă, mergea cu gheba; de avea co- 

joc, mergea cu el împlăşcat.(1) Apoi 
cu cioareci şi cu cămaşa scoasă. peste 
cioareci; cămaşa era largă, largă şi la 
mâneci, era dintr'o foae, la umere ne- 
încreţită, fără guler lat; la gât se în- 
cheia cu chiotori de aţă.  Cămaşa, 
largă şi lungă şi fără guler era strînsă 
în curele late, cu care se încingea oa- 
menii şi feciorii peste mijloc, şi încre- 
ţită era lăsată numai până mai sus de 
ghenunchi peste cioarecii de zeche albă, 
cu care se mbrăca oamenii şi feciorii. 
Deasupra curelii sati șerparului cămaşa 
făcea un sîn, care slujia în loc de bu- 
zunar, de punea în el de toate. — Oa- 
menii era cu ilice cu mâneci, peste 
ilic cu zăbunel, sai cu dulămiţe albe, 
iar alţii cu ghebe; unii cu cojoc cu 
brâŭ, iar alţii cu peptare de pele de 
oae, lungi şi fară mâneci. Mai înainte 
vreme umbla oamenii şi cu sărici. — Ili- 
cele era de parchet alb, cu găitanuri 
negre pe pept, cusute ca ciaprazurile; 
ilicele era de vară, dar se lua şi iarna 
pe sub dulămiţă. — Zăbunelele era fără 
mâneci, ca nişte laibăre, tot albe şi tot 
de parchet cu găitane negre ca ilicele. 
— Dulămiţele era lungi până jos, mai 
largi decât potrivite pe trup, cu mâ- 
neci lungi şi se făcea din postav alb, 
pe pept cu giăitanuri negre ca ciapra- 
zurile, şi trase cu găitan şi dela sub- 
tiori pe cusătură în jos până la miloc. 
— Ghebele era tot ca dulămiţele, nu- 
mai cât nu era albe ci de postav în- 
chis. — Cojoacele cu brâă era cusute 
brâu cu mătase neagră; la mijloc era 
mai strimte, în poale mai largi. Pe gu- 
ler şi pe dinainte cu piele neagră mă- 
runtă de miel negru. N'avea nasturi; 
se 'mbrăca pe mâneci, or împlăşcat. 
— Peptarele era fără mâneci, croite 
mai Strimte în spinare, iar în poale mai 


1) «Împlășcat> adecă nu cimbrăcat pe mâneci» ci 
numai așa ca o manta. 


largi; venia de lungi până la ghenunchi, 
or mai sus; era or de împlăşcat, or de 
îmbrăcat; pentru încheiat avea nasturi 
de cioae. Peptarele le ţinea mai mult 
de s&rbătoare, şi cu peptare umbla şi 
mueri. — Săricile era cu mâneci, era 
lungi până la călcâie, de straii gros, 
cu laţele în afară, albe, seine, or sure. 
— In cap cu căciuli de miel negre, 
inalte, drepte şi cu tundu lat şi drept, 
iară jos potrivite pe cap, cum purta 
Neica Duţu Stinghe până bine de cu- 
rind. Oamenii mai săraci purta căciuli 
albe, care era mai rătundite la fund şi 
era mai scurte. — De multe ori gine- 
rele mai cu dare de mână avea căciulă 


“de barson şi cu vidră. — Vara umbla 


cu pălării mari în păreţi, cu fundu lat, 
iar la cap numai potrivite. Avea nişte 
păreţi de le ţinea umerii; la păreţi le 
punea sfori ca să-i ţină; când le ploua, 
păreţii se întăria. — În picioare era cu 
călţuni cu carimbu larg şi până la ju- 
metatea fluerului, cu potcoave înalte şi 
înguste, nu puse pe lat ca mai târdii, 
alţii cu cisme cu urechi la carimb dina- 
inte, alţii apoi era încălţaţi şi cu opinci, 
după cum le da mâna. — Hainele le 
făcea coitori ca d'al de Şerban, Bolo- 
geanu, Anghel şi alţii, iar cojoacele 
şi peptarele şi căciulile le făcea co- 
jocari ca scurtu, Trică Şchiopu tatăl şi 
alţii. 

Muerile umbla cu ghiordii, cu tilivi- 
chij şi roche venătă şi roche roşie şi 
roche de lână věrgată şi surţ alb şi surt 
de lână de-a groasă. — Ghiordiile era 
cu mâneci strimte, şi la trup cam de 
se potrivia, iar mai Jos largi. Pe la må- 
neci era cu covirgic adecă era cu blană 
albă, măruntă de miel de vr'o trei pa- 
tru degete, pe la mâneci, pe la gât şi 
pe dinainte pe margine. Ghiordia dela 
subțioară până la brâă avea o îndoi- 
tură şi pe îndoitură era cusut poso- 


_mant.() Ghiordiile se făcea tot din ce 
= se făcea rochile; de bogastă (pânză vi- 
ii nată) Îşi făcea numai ăle mai năcăjite; ăle 
mai bogate î îşi facea de prizil (materie de 
-~ — lână cu un për negru şi cu unu moho- 
| orit închis). — Tilivichiile era ca scur- 
cile, fară mâneci, numai de împlăşcat, 
îmte între spete cât şedea în vêr- 

şi apuca pe umeri, jos largi 


cel rău cusut pe pânză groasă). Rochile 
“a de poală vînătă, altele de roie 
mai tårdiŭù s'aii ascuns astea şi sati 
i orni rochi de mătase, cum e a mea 
în pelea șearpelui>, saă vinete, la care 
„le dicea că sunt de bogasiii. — Surţu- 
vile se făcea pe atunci numai dintr'o 
- foae or o foae şi jumătate şi era şi 
de mătase, roşii şi albe, albe de moşa- 
"lim, iar altele de prizil.— In cap muerile 
era învelite cu gimbir şi îmbrobodite cu 
ştergar. Ştergarele nu se prea călca; 
b&trânele umbla cu ele necălcate, le 
_mai întocmia şi le făcea cu făcăleţu, iar 
ale mai tinere le călca. Ştergarele le 
făcea cocoane de p'aici, şi murind alea 
apoi aŭ început a le face mueri de prin 
Săcele. Atunci ştergarele era mai proaste, 
era cu un fir de tort şi cu unu de bo- 
rangic. Ştergare era şi « 'nv&rgate» şi 
«cu flori»: cu prescura, cu păhărelu, 
cu peptănaşu, cu floarea a veche, cu 
şetranca, cu cornu berbecelui, cu mă- 
seaua, cu floarea dintre speteze, cu puiu 
ăl mărunt şi altele. 

Fetele umbla în cap cu ştergărele, 


i < 


1) Posomantul e un șiret maï lat de un deget, făcut 
din fire în coloarea aurului, 


sie la a iară pe. 

le dicea «sovonele», luate dela Seche- 
loaice, care vrea, iar care nu, umbla 
cu capu gol. Fetele se purta cu cosițe 
şi de pe la 16, 17, 18 ani mergea la 
împletitoare, unde plătia câte două, câte 
trei duci@) de le împletia; aşa «era 
tainu», ca să meargă să le împletească 
pentru dumineca. Unele mergea de såm- 
bătă sara, că duminecă era aşa de 
multe de nu maï rěsbia. Noaptea şi le 
învElia cu cârpă udă, ca să nu se sbir- 
lească, şi aşa le ţinea cosiţele toată 
săptămâna. Impletitoare era Lina lu 
Drăghici, care le împletia cu două coade, 
împletite în multe, nu ca acuma în trei; 
coadele le aducea peste cap şi le cosia 
de pěr de nu se cunoştea. — Peste coade 
se gătia cu panclici or cu guri de a- 
jungea până jos (gură era panclicile cu, 
sute cu fir şi flori). 

Muerile era încălţate cu cisme negre- 
mai înainte vreme cu potcoavă, ceva mai 
joasă ca la oameni, mai târdie vreme cu 
copor; fetele şi nevestele tinere purta 
cisme galbine cu copor, iar băetele până 
pe la dece, doi-spre-dece ani, umbla cu 
cisme roşii cu copor. Coporu era un 
fel de toc de lemn îmbrăcat în pele; 
la mijloc cu gât adecă era mai subțire 
sus şi jos mai lat şi cu potcoavă de 
fer; coporu era ceva destul de înălticel. 
Fetele mai purta şi un fel de pantofi, 
de le dicea conduri, şi era cu copor şi 
pe margini cu panclici roşii or vinete. 

Mireasa era imbrăcată cu 
umere cu brățări de fir, 


pe pept cu flori tot 


ii, pe 
intocma ca 
pumnii la mâneci, 
de fir, 
cum era pe acea vreme Făgărăşanca şi 
Duloaica. Şi mănecile la iiă era lungi, 
de când se 'ncheia, mai întâi învertuia 


cusute de anumite cusătorese, 


mâneca pe braţ şi apoi o încheia cu 
de fir cu băeri. Unele şi în 


1) Dutca are două groșiţe și face cam dece bani saŭ 
patru cruceri. 

pept avea la iiă brăţare şi se "ncheia 


pe dindărăt, pentru că era numa ciu- 


pag, adecă fără poale. Mireasa mai era 
gătită cu roche ; peste roche venia surțu, 
iar peste surț o Încingea cu paftale, de 
argint la d'ăle mai bogate; la ăle mai să- 
race paftale rele, proaste. În picioare era 
încălţată cu cisme galbine cu copor. 


(Finea în No. viitor). 


Până când eşia din curte dela mi- 
reasă ca să meargă la biserică, lăutarii 
le dicea marşu până ce nu se mai vedea. 
După ce pleca cu nunta, le punea lău- 
tarilor să mânce, şi după ce mânca, se 
ducea lăutarii pe la ginere, mai ales 
când le era în drum, şi de acolo mergea 
la biserică, unde era nunta. 


G. I. PITIŞ. 


